کابل (آن لائن) اوغانستان اٹ طالبان تا جلہو و جنگ آتے ٹی 19 سیکیورٹی کارندہ و طالبان تپاخت کریر وخت اس کہ کیہیک ٹھپی مسر۔ در ملکی خبر رساں ادارہ نا رداٹ صوبہ غور نا ضلع شاہراک اٹ طالبان اسہ سیکیورٹی چوکی اسے آ ناگمان جلہو کریر، سکیورٹی کارندہ غاک ورندی ٹی کارروائی کریر۔ جنگ اٹی 6 فوجی و 5 پولیس کارندہ غاک تپاخت کریر وخت اس کہ کیہی جنگوڑو آک ٹھپی مسر۔ جنگو اٹی طالبانک اسہ فوجی گاڈی سے ہم ہشار۔ صوبہ قندوز نا ضلع خان آباد اٹ طالبان و سیکیورٹی فورس آتا نیام اٹ جنگ آتے ٹی پنچ سیکورٹی کارندہ و ہشت طالبان تپاخت کریر وخت اسکہ 18 بندغ ٹھپی مسر۔ صوبہ تخار کے ٹی ہم جنگ مس وخت اس کہ کیہی طالبانک تپاخت کریر و ٹھپی مسر۔
